OPeK davlatlari neft qazib olishni qisqartirish bo‘yicha kelishuvni 94 foizga bajarmoqda, deb ma’lum qildi Londonda bo‘lib o‘tayotgan IP Week anjumanida jurnalistlarga Qatar energetika vaziri Muhammad ibn Saloh as-Sad. "Oxirgi hisobotga ko‘ra, kelishuvda ishtirok etayotgan OPeK davlatlari uni 94 foizga, OPeKga kirmaydigan davlatlar esa 50 foizga bajarmoqdalar", deb aytdi as-Sad tegishli savolga javoban. Uning aytishicha, OPeKga kirmaydigan davlatlar bo‘yicha qazib olish monitoringi birinchi marta o‘tkazilmoqda, shuning uchun bu davlatlar bo‘yicha hisob-kitoblar OPeKdagi kabi hali mukammal emas. Vazirning aytishicha, OPeKning bu kelishuvini uzaytirish haqida gapirishga hali ertalik qiladi.